CELEX: 62021TN0019
Language: fi
Date: 2021-01-19 00:00:00
Title: Asia T-19/21: Kanne 19.1.2021 – Amazon.com ym. v. komissio

1.3.2021   
            
            
               FI
            
            
               Euroopan unionin virallinen lehti
            
            
               C 72/34
            
         
      Kanne 19.1.2021 – Amazon.com ym. v. komissio
      (Asia T-19/21)
      (2021/C 72/46)
      Oikeudenkäyntikieli: englanti
      
         Asianosaiset
      
      
         Kantajat: Amazon.com, Inc. (Wilmington, Delaware, Yhdysvallat), Amazon Services Europe Sàrl (Luxemburg, Luxemburg), Amazon EU Sàrl (Luxemburg) ja Amazon Europe Core Sàrl (Luxemburg) (edustajat: asianajajat A. Komninos ja G. Tantulli)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan osittain Euroopan komission 10.11.2020 antaman päätöksen C(2020) 7692 final siltä osin kuin siinä jätetään Italia tutkinnan kohteen ja asetuksen N:o 1/2003 11 artiklan 6 kohdan mukaisten oikeudellisten seurausten ulkopuolelle
               
            
                  —
               
               
                  velvoittamaan komission korvaamaan tähän oikeudenkäyntiin liittyvät kantajien kulut ja kustannukset.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen kanneperusteeseen, jonka mukaan Italia jätettiin riidanalaisessa päätöksessä sääntöjenvastaisesti asian AT.40703 soveltamisalan ja asetuksen N:o 1/2003 11 artiklan 6 kohdan mukaisten oikeudellisten seurausten ulkopuolelle. Riidanalaisessa päätöksessä rikottiin näin asetuksen N:o 1/2003 11 artiklan 6 kohtaa ja heikennettiin sen tehokasta vaikutusta ja/tai kierrettiin asetuksen N:o 1/2003 11 artiklan 6 kohtaa ja sen merkitystä.